Protesta në Hong Kong
Shumë njerëz janë të shqetësuar se ligji për ekstradimin në Kinë të shkelësve kriminalë do të çonte në një tkurrje të mëtejshëm të pavarësisë gjyqësore në koloninë ish-britanike
Demonstratat vazhduan gjatë gjithë natës në Hong Kong ku qindra mijëra njerëz protestuan të dielën kundër një projektligji polemik të ekstradimit që do të lejonte që kriminelët e dyshuar të dërgoheshin për gjykim në Kinë. Ndryshimet do të lejonin kërkesat për ekstradim nga autoritetet në territorin e Kinës, Tajvan dhe Makao për të dyshuarit e akuzuar për shkelje kriminale, të tilla si përdhunim dhe vrasje. Zyrtarët e Hong Kongut thonë se ligji nuk do të lejonte ekstradimin e disidentëve politikë e fetarë dhe se qeveria lokale do të kishte fjalën e fundit për ata që mund të ekstradohen. Por shumë njerëz në Hong Kong janë të shqetësuar se ligji do të çonte në një tkurrje të mëtejshëm të pavarësisë gjyqësore në koloninë ish-britanike. Korrespondentja e Zërit të Amerikës Zlatica Hoke sjell më shumë hollësi. Një turmë e madhe protestuesish vazhdoi të qëndronte në rrugë pasi ra nata në Hong Kong, pas një demonstrate masive të dielën. Protesta ishte kryesisht paqësore, por pas mesnatës pati përleshje me policinë. Protestuesit thonë se ligji i propozuar do t'i mundësojë Kinës të ndjekë penalisht kundërshtarët e saj politikë. Shumë të tjerë janë të shqetësuar se ligji do t'i japë Kinës më shumë kontroll mbi rajonin autonom. thotë protestuesi Ryan Leung. Pas dorëzimit britanik të Hong Kongut nën sundimin e Pekinit në vitin 1997, territori mbajti sisteme të veçanta qeverisëse dhe ekonomike nga ato të Kinës. Por Pekini ka punuar për të ushtruar kontroll mbi sistemin politik të Hong Kongut, duke çuar në protesta të mëdha në 2004-ën dhe 2014-ën. thotë protestuesja Dorothy Lau. Udhëheqësja e Hong Kongut, Carrie Lam, e cila po kërkon të miratojë ligjin, thotë se ndryshimet e propozuara do të "mbyllin shtigjet" në mënyrë që qyteti të mos jetë strehë e sigurt për kriminelët. Ajo tha se ligji nuk do të lejonte ekstradimin e disidentëve politikë dhe fetarë. Por protestuesit nuk e besojnë qeverinë. thotë Chan Sze-chai, anëtar i Këshillit të Unionit Studentor të universitetit të Hong Kongut. Lëvizja pro-demokraci në Hong Kong e vitit 2014 dështoi të fitonte ndonjë lëshim pasi protestuesit pushtuan zemrën e qytetit për dy muaj e gjysmë. Por aktivistët thonë se është e rëndësishme të vazhdojnë të ngrihen për të ardhmen e Hong Kongut.